|  |
| --- |
| J.nr. 13-0172525  Den 20. november 2013 |

## Resumé af Forslag til Lov om ændring af fusionsskatteloven, selskabsskatteloven, kildeskatteloven og aktieavancebeskatnings-loven.(Indgreb mod omgåelse af udbyttebeskatningen i forbindelse med kontante udligningssummer)

## 

Formålet med dette lovforslag er at imødegå omgåelse af udbyttebeskatningen.

Lovforslaget skal sikre, at skattepligtige udbytter ikke konverteres til skattefrie kontante udligningssummer i forbindelse med omstruktureringer. Kontante udligningssummer omfatter ethvert vederlag, som ikke er aktier i det modtagende henholdsvis erhvervende selskab.

Dette gennemføres konkret ved, at kontante udligningssummer, der modtages i forbindelse med omstruktureringer, skal anses for udbytte.

Forslaget om, at anse kontante udligningssummer for udbytte, har karakter af en værnsregel, som skal forhindre utilsigtet provenutab.

Lovforslaget har ikke nævneværdige administrative konsekvenser for det offentlige.